டனிலோ டி ரோஸி... 34 வயது, 17 வருடங்களாக இந்த அணிக்கு விளையாடிவருகிறார். ஆனால், ஒரு சீரி -ஏ கோப்பை கூட வெல்ல முடியவில்லை. கடந்த சில ஆண்டுகளாக மேட்சில் கேப்டனாகச் செயல்பட்டுள்ளார். இந்த ஆண்டு முதல்முறையாக கிளப் கேப்டன். இன்னும் சில ஆண்டுகளில் ஓய்வுபெற வேண்டும். அதற்குள் கேப்டனாக இந்த அணிக்கு என்ன செய்யப்போகிறார்? பார்சிலோனாவுக்கு எதிரான முதல் சுற்றில் `own goal' வேறு அடித்திருந்தார். அதனால் அவர் மீது அவ்வளவு நெருக்கடி. மற்ற ரோமா வீரர்கள் 200 சதவிகிதம் பெர்ஃபார்ம் செய்தால், இவர் 400 சதவிகிதம் செய்ய வேண்டும். ஆனால், எப்படி அவ்வளவு கூலாக, அவ்வளவு பெர்ஃபெக்டாக ஒரு பாஸ்..?! அதனால்தான் அவர் ஒரு லெஜன்ட்!